12/08/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 9 agosto de 2016 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Ribeira (Núm. expte: IN407A 2016/382-1)

Resolución do 9 agosto de 2016 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Ribeira (Núm. Expte. IN407A 2016/382-1) Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Concello de Ribeira. – Enderezo social: Praza lonxa - 15960 Ribeira. – Denominación: proxecto LMTS, CTEP SUBT.630 kVA a 20 kV en Ribeira, Avda. Malecón, 39. – Situación: Avda. Malecón, 39. Ribeira. – Descricións técnicas: liña de media tensión soterrada, con inicio na liña PMR803 (entre CT 15CY93 e CT 15SY98), condutor RHZ1 2OL 12/20 kV 3x(1x240 mm 2 ), Al, lonxitude 37 m, e final no centro de seccionamento proxectado. Centro de transformación (21LP) en edificio prefabricado soterrado. Celas prefabricadas de entrada, saída e protección (24 kV, 400 A, 16 kA). Transformador de 630 kVA, refrixeración natural en baño de aceite mineral e relación 20 kV/420 V. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 9 de agosto de 2016. O xefe territorial Isidoro Martínez Arca